**Violeta Valjan Vukić**

Rođena je 1973. godine u Travniku, gdje je završila osnovnu i srednju školu. Jednopredmetni studij pedagogije upisala je na Filozofskom fakultetu u Zadru. Diplomirala je 1998. godine s temom *Waldorfska pedagogija* i time stekla zvanje profesora pedagogije.

Od 2000. do 2001. godine bila je odgojitelj u Srednjoškolskom đačkom domu Zadar. Od 2003. do 2004. godine radi kao pedagog u osnovnoj školi Šime Budinića u Zadru, od 2004. do 2005. godine u srednjoj školi Bartula Kašića u Pagu, te od 2005. do 2006. godine u Dječjem vrtiću Radost u Zadru.

Od 2006. godine zaposlena je na radnom mjestu asistenta na Odjelu za izobrazbu učitelja i odgojitelja, Sveučilišta u Zadru. Izvodi nastavu iz kolegija Opća pedagogija, Alternativne koncepcije u predškolskom odgoju, Rad s darovitom djecom, Projektni oblik rada u dječjem vrtiću, Pedagoško upravljanje i vođenje u predškolskim ustanovama, Cjeloživotno profesionalno obrazovanje, Odabrane teme iz pedagogije slobodnog vremena i Stručna praksa na preddiplomskom i diplomskom sveučilišnom studiju Rani i predškolski odgoj i obrazovanje. Na Integriranom preddiplomskom i diplomskom učiteljskom studiju realizira nastavu iz kolegija Uvod u pedagogiju i Školska pedagogija.

Na Filozofskom fakultetu Sveučilišta u Zagrebu 2006. godine upisala je Poslijediplomski doktorski studij pedagogije smjer *Kurikulum suvremenog odgoja i škole.* Akademski stupanj doktorice znanosti iz područja društvenih znanosti, polja pedagogije stekla je 10. listopada 2013. na Filozofskom fakultetu Sveučilišta u Zagrebu obranom doktorske disertacije naslova *Izvannastavne i izvanškolske aktivnosti učenika kao preventivni faktor poremećaja u ponašanju* pod mentorstvom prof. dr. sc. Vlatka Previšića.

Izlagala je na više međunarodnih i domaćih znanstveno-stručnih skupova i konferencija i do sada je objavila više znanstvenih i stručnih članaka. Mentorica je osamnaest završnih radova na studiju za odgojitelje, a komentorica jednog diplomskog rada na studiju za učitelje.

Surađivala je na međunarodnom znanstveno-istraživačkom projektu *The Child's Vision on the World in the Mirror of Children's Culture*  na University Of West Hungary, Benedek Elek Faculty Of Pedagogy.

U okviru programa Erasmus+ boravila je kao predavač 2014. godine na *St. Nicholas Montessori Collegeu u Dublinu,* 2016. godine na *University Teacher training schools at Joensuu, University of Eastern Finland,* te 2017. godine na *Liepaja University* u Latviji*.*

Od 2014. do 2015. godine vršiteljica je dužnosti predstojnice Odsjeka za predškolski odgoj, od 2015. do 2017. godine predstojnica Odsjeka za predškolski odgoj, a trenutno obnaša dužnost zamjenice predstojnice Odsjeka za predškolski odgoj.

**Bibliografija radova:** <https://bib.irb.hr/lista-radova?autor=289731>

**Vrijeme konzultacija:** utorkom 10.00 - 12.00 sati.